Diari Oficial de la Generalitat Valenciana


Sumari del DOGV 3041, del 23-07-1997 (1997/8753)

RESOLUCIÓ de 15 d'abril de 1997, del director general d'Interior, per la qual s'acorda l'extinció i la corresponent inscripció en el Registre de Fundacions de la Comunitat Valenciana, a la Fundació Colegio Salesiano de San Juan Bosco.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3041

Data del DOGV
:   23-07-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8753


Data del document
:   15-04-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 15 d'abril de 1997, del director general d'Interior, per la qual s'acorda l'extinció i la corresponent inscripció en el Registre de Fundacions de la Comunitat Valenciana, a la Fundació Colegio Salesiano de San Juan Bosco.  
Vist l'expedient d'extinció de la Fundació Colegio Salesiano de San Juan Bosco de València, resulten els següents:  
Fets  
El dia 18 de novembre de 1996, el senyor Fernando Riga García, en representació de la Fundació, va presentar un escrit sol·licitant la ratificació de l'acord d'extinció de la Fundació Colegio Salesiano de San Juan Bosco, acordat per la Junta de Patrons en data 25 d'octubre de 1996. La citada sol·licitud es basa en la inoperància de la Fundació que mai no arribà a funcionar per falta de liquiditat suficient, sense poder realitzar, a l'edifici fundacional, les obres necessàries per al compliment dels fins. Es proposa pel Patronat de la Fundació que el destinatari dels béns i drets resultants de la liquidació es destinen a la Congregació Salesiana.  
La Fundació Colegio Salesiano de San Juan Bosco va ser classificada com a benèfica i docent, l'11 d'octubre de 1971, pel Ministeri d'Educació i Ciència. Els fins de la mencionada Fundació eren la docència en els seus nivells de General Bàsica i Batxillerat Polivalent, la formació cultural i religiosa d'adults, i l'increment de les ciències i l'art, amb caràcter gratuït i eminentment social.  
El patrimoni aportat a la Fundació per la Congregació Salesiana està valorat en 51.217.397 pessetes, segons escriptura de constitució de la Fundació de data 1971. Consta d'un solar situat al camí de la Font de Sant Lluís de 23.628 metres quadrats. Sobre el solar existia un edifici format per dues plantes. Adossat a dit edifici existia un altre de quatre plantes. En el mateix solar hi havia unes altres edificacions acabades o per acabar.  
Fonaments jurídics  
I. Aquesta Direcció General és competent per a la tramitació i resolució d'aquest expedient en virtut d'allò que s'ha disposat en el Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència.  
II. En l'article 29.c de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, s'estableix que les fundacions s'extingiran quan siga impossible la realització del seu fi fundacional. Per a això, d'acord amb allò disposat en l'article 30.p.2 d'aquest text legal, caldrà l'acord del Patronat.  
III. A causa de la nul·la liquiditat i rendibilitat del patrimoni, i la necessària reforma i adaptació dels edificis fundacionals que requereixen una inversió difícil d'afrontar amb el patrimoni fundacional, és impossible el compliment dels fins fundacionals. Atésque no és viable, per aquest motiu, la modificació d'estatuts o la fusió amb una altra fundació.  
IV. A l'empara d'allò que s'ha disposat en els articles 31 i 42 de la Llei 30/1994, de 24 de novembre, de Fundacions, és procedent la destinació proposada pel Patronat de la Fundació, ja que la Congregació Salesiana és una entitat amb fins d'interés general i anàlegs als fundacionals, tenint en compte que aquesta institució religiosa es compromet a complir els fins fundacionals  
Vistos els preceptes legals citats i altres generals de pertinent aplicació, resolc:  
Extingir la Fundació Colegio Salesiano de San Juan Bosco, instituïda a València , i obrir el procediment de liquidació, que haurà de realitzar l'òrgan de govern de la Fundació, i acordar que el producte d'allò que s'ha liquidat es destinarà a incrementar el patrimoni de la Congregació Salesiana a condició que aquesta assumisca l'obligació de complir els fins benèfics per als quals la Fundació va ser constituïda. Els béns, rendes o productes del patrimoni fundacional traspassat a la Congregació Salesiana estaran afectes de forma permanent al compliment del fi fundacional.  
Ordenar la inscripció de l'extinció en el registre de fundacions.  
Es comunica que els liquidadors hauran de complir les obligacions de comunicació i, així mateix, hauran de sol·licitar autorització prèvia en els casos en què vinguen exigides per la Llei 30/1994, de 24 de novembre, de Fundacions .  
Notifiqueu aquesta resolució, que no posa fi a la via administrativa, amb l'advertiment que contra aquesta s'hi pot interposar un recurs ordinari davant el mateix òrgan o davant el conseller de Presidència en el termini d'un mes, comptador des de la data de la notificació.  
València, 15 d'abril de 1997.- El director general d'Interior: José López Garrido.